
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 95 

Αναδιάρθρωση, σύσταση, οργάνωση και λειτουργία Υπη¬ 
ρεσιών της Γενικής Αστυνομικής Διεύθυνσης Αττικής 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : 

α) Του άρθρου 11 του Νόμου 1481/1984 (ΦΕΚ Α' 152) 
«Οργανισμός Υπουργείου Δημόσιας Τάξης», όπως αντι- 
καταστάθηκε με το άρθρο 1 του Ν. 1590/1986 (ΦΕΚ Α' 
49). 

β) Του άρθρου 53 παρ. 1 του Ν. 1481/1984. 
γ) Του Γί.Δ. 137/1986 (ΦΕΚ Α'-151) «Συγκρότηση 
της Γενικής Γραμματείας Δημόσιας Τάξης σε Υπουργείο 
Δημόσιας Τάξης». 

2. Την υπ’ αριθ. 93 από 5.3.1987 γνωμοδότηση του 
Συμβουλίου της Επικράτειας, ύστερα από πρόταση του 
Υπουργού Δημόσιας Τάξης, αποφασίζουμε : 

ΤΜΗΜΑ Α' 

Αναδιάρθρωση Γενικής Αστυνομικής Διεύθυνσης Αττικής 
και υφισταμένων της Υπηρεσιών. 

Άρθρο 1. 

Αναδιάρθρωση Γενικής Αστυνομικής Διεύθυνσης Αττικής. 

Η Γενική Αστυνομική Διεύθυνση Αττικής και οι υπα¬ 
γόμενες σ’ αυτή Υπηρεσίες λειτουργούν με τη διάρθρωση 
και τις αρμοδιότητες που καθορίζονται στο παρόν προε¬ 
δρικό διάταγμα. 

Άρθρο 2. 

Συγκρότηση Γενική Αστυνομικής Διεύθυνσης Αττικής - 

Αποστολή. 

1. Η Γενική Αστυνομική Διεύθυνσης Αττικής συγκρο¬ 
τείται από : 

α) Το Επιτελείο. 

β) Τη Διεύθυνση Αστυνομίας Αθηνών. 

γ) Τη Διεύθυνση Αστυνομίας Πειραιά. 

δ) Τη Διεύθυνση Αστυνομίας Ανατολ.κής Αττικής. 

ε) Τη Διεύθυνση Αστυνομίας Δυτικής Αττικής. 

στ) Τη Διεύθυνση Ασφάλειας Αττικής. 

ζ) Τη Διεύθυνση Τροχαίας Αττικής. 

η) Τη Διεύθυνση Αγορανομίας Αττικής. 

θ) Τη Διεύθυνση Αστυνομικών Επιχειρήσεων Αττικής. 

ι) Τη Διεύθυνση Άμεσης Δράσης Αττικής. 

2. II Γενική Αστυνομική Διεύθυνση Αττικής (Γ.Α.Δ.Α.) 
υπάγεται στο Υπουργείο Δημόσιας Τάξης και έχει ως 


αποστολή στα όρια της τοπικής της δικαιοδοσίας την 
άσκηση του συνόλου των αστυνομικοιν αρμοδιοτήτων, όπως 
αυτές καθορίζονται με τα άρθρα 4, 5 και 6 του Ν. 1481/84. 

Άρθρο 3. 

Επιτελείο - Αρμοδιότητες. 

1. Ιο Επιτελείο της Γ.Α.Δ.Α. διαρθρώνεται εσωτερικά 
από τα ακόλουθα Τμήματα : 

α) Αστυνομικού προσωπικού. 

β) Πολιτικού προσωπικού. 

γ) Γενικής Αστυνόμευσης. 

δ) Επιχειρήσεων. 

ε) Ασφάλειας. 

στ) Εσωτερικών Λειτουργιούν. 

ζ) Πολιτικής Σχεδίασης Έκτακτης Ανάγκης (ΠΣΕΑ). 

2. Τα Τμήματα Προσωπικού χειρίζονται, κατά λόγο 
αρμοδιότητας, τα θέματα αστυνομικού και πολιτικού προ¬ 
σωπικού, εκτός από εκείνα που έχουν ανατεθεί, σύμφωνα 
με τις διατάξεις του παρόντος, στις οικείες Διευθύνσεις. 

3. Το Τμήμα Γενικής Αστυνόμευσης έχει τις εξής 

αρμοδιότητες : - / 

α ) Την προετοιμασία έκδοσης Αστυνομικών Διατάξεων, 
όταν αυτές αφορούν περιοχή περισσοτέρων της μιας Δι¬ 
ευθύνσεων. 

β) Το χειρισμό θεμάτων οργάνιυσης των Υπηρεσιών, 
κατεύθυνσης, συντονισμού και ελέγχου της δράσης, καθώς 
και την παροχή οδηγιο'ιν προς τις Διευθύνσεις της Γ.Α.Δ.Α., 
για την εφαρμογή της νομοθεσίας, που ανάγεται στην 
αρμοδιότητά τους. 

4. Το Τμήμα Επιχειρήσεων είναι αρμόδιο για την εκ¬ 
πόνηση σχεδίων και την εισήγηση έκδοσης διαταγών, 
που αναφέρονται στη λήψη αστυνομικών μέτρων, αν για 
την εφαρμογή τους απαιτείται η σύμπραξη περισσοτέρων 
της μιας Διευθύνσεων Αστυνομίας ή αφορούν ιδιαίτερα 
σημαντικά θέματα των Διευθύνσεων της Γ.Α.Δ.Α. 

5. Το Τμήμα Ασφάλειας είναι αρμόδιο για την εισήγηση 
έκδοσης διαταγών και οδηγιών, που αναφέρονται : 

α) Στην εφαρμογή της νομοθεσίας για την προστασία 
της δημόσιας και κρατικής ασφάλειας. 

β) Στην παρακολούθηση των στόχων στην περιοχή ευ¬ 
θύνης της Γ.Α.Δ.Α. και στην αποτελεσματική φρούρησή 
τους από τις αρμόδιες 1 πηρεσίες. 

6. Το Τμήμα Εσωτερικών Λειτουργιών έχει τις ακό¬ 
λουθες αρμοδιότητες : 

α) Τη διακίνηση της αλληλογραφίας. 

β) Τη φροντίδα για τη διάθεση του προσωπικού .ου 

επιτελείου σε εσωτερική και εξωτερική υπηρεσία και τον 
έλεγχο της κανονικής προσέλευσης και αποχώρησής του. 

γ) Τη διαχείριση θεμάτων δημοσίων σχέσεων. 

δ) Τη διαχείριση θεμάτων χρηματικού και υλικού του 
επιτελείου της Γ.Α.Δ.Α. 

7. Το Τμήμα Π.Σ.Ε.Α. είναι αρμόδιο για το χειρισμό 
θεμάτων Πολιτικής Σχεδίασης Έκτακτης Ανάγκης, που 
ανάγονται στην αρμοδιότητα της Γ.Α.Δ.Α. 

Άρθρο 4. 

Αρμοδιότητες Γενικού Αστυνομικού Διευθυντή 
της Γενικής Αστυνομικής Διεύθυνσης Αττικής. 

Ο Γενικός Αστυνομικός Διευθυντής της Γ.Α.Δ.Α. έχει 
τις ακόλουθες αρμοδιότητες : 

1. Εποπτεύει, συντονίζει, κατευθύνει και ελέγχει το 
έργο των διευθύνσεων δικαιοδοσίας του. 

2. Αναλαμβάνει προσωπικά τη διεύθυνση αστυνομικών 
επιχειρήσεων, ή την αντιμετώπιση συμβάντων όταν κρίνει 
αυτό ως αναγκαίο ή διαταχθεί σχετικά. 

3. Ενεργεί τακτική επιθεώρηση των Διευθύνσεων της 
δικαιοδοσίας του, τουλάχιστον μια φορά το έτος και έκτακτη, 
όποτε κρίνει αυτό ως αναγκαίο ή διαταχθεί σχετικά. Για 
τις επιθεωρήσεις αυτές υποβάλλει στον Αρχηγό εκθέσεις, 
στις οποίες αναφέρει τα μέτρα, τα οποία έλαβε ή προτείνει 
τη λήψη εκείνων, που υπερβαίνουν τις δικαιοδοσίες του. 
Τις επιθεωρήσεις αυτές μπορεί να αναθέτει και σε υπο¬ 
διευθυντή της Γ.Α.Δ.Α. αρχαιότερο από το διευθυντή 
της επιθεωρούμενης Υπηρεσίας. 

4. Φροντίζει να μορφώνει ασφαλή γνώμη για την επαγ¬ 
γελματική επάρκεια, τα προσόντα ή τις αδυναμίες, την 
ικανότητα ως προς την άσκηση της διεύθυνσης ή διοίκησης, 
την ενημερότητα στα υπηρεσιακά θέματα και τη γενικό¬ 
τερη συμπεριφορά όλων των αξιωματικών της δικαιο¬ 
δοσίας του και ιδιαίτερα των ανωτέρων, ώστε να είναι 
σε θέση, σε κάθε περίπτωση, να αποφαίνεται για την 
επάρκεια και καταλληλότητά τους για τις διάφορες υπη¬ 
ρεσίες, εργασίες και αποστολές. 

5. Παρακολουθεί την πορεία της εγκληματικότητας στην 
περιοχή του και τη γενικότερη κατάσταση από πλευράς 
αστυνομίας, τάξης και ασφάλειας και δύναται, για το 
σκοπό αυτό, να διατάσσει τους διευθυντές των Διευθύνσεων 
να του υποβάλλουν σχετικές καταστάσεις και αναφορές 
σε τακτά χρονικά διαστήματα. 

6. Ενεργεί και διατάσσει ένορκες διοικητικές εξετάσεις. 

7. Συντάσσει τις εκθέσεις ικανότητας των διευθυντών 
των Διευθύνσεων δικαιοδοσίας του και των υποδιευθυντών 
του και γνωματεύει σ’ εκείνες που συντάσσουν οι προανα- 
φερόμενοι. 

8. Εγκρίνει τις πειθαρχικές ποινές που επιβάλλουν οι 
διευθυντές των Διευθύνσεων και οι υποδιευθυντές του σε 
υφισταμένους τους. 

9. Συνεργάζεται με τις Δικαστικές, Στρατιωτικές, Δη¬ 
μόσιες και Δημοτικές Αρχές, μέσα στα πλαίσια των αρμο¬ 
διοτήτων του. 

10. Μεταθέτει και αποσπά Ανθυπαστυνόμους, Αρχι- 
φύλακες και Αστυφύλακες σε Υπηρεσίες της Γ.Α.Δ.Α. 
που ανήκουν σε διαφορετικές Διευθύνσεις. Τοποθετεί το 
αστυνομικό προσωπικό, που τίθεται στη διάθεση της 
Γ.Α.Δ.Α. και διατάσσει αποσπάσεις - μετακινήσεις αστυ¬ 
νομικού προσωπικού από το βαθμό του Αστυνόμου Α' 
και κάτω, σύμφωνα με τις διατάξεις του άρθρου 50 του 
Ν. 1481/1984, όπως τροποποιήθηκε με το άρθρο 6 του 
Π.Δ. 159/1986 (ΦΕΚ Α - 61) μέσα στα όρια της δικαιο¬ 
δοσίας του. 

11. Εκδίδει Αστυνομικές Διατάξεις, εφόσον αφορούν 
όλη την περιφέρεια της Γ.Α.Δ.Α.ή περιοχή περισσοτέρων 
της μιας Διευθύνσεων της δικαιοδοσίας του. 

Άρθρο 5. 

Υποδιευθυντές Γ.Α.Δ.Α. 

Οι υποδιευθυντές έχουν τα ακόλουθα καθήκοντα : 

1. Είναι άμεσοι βοηθοί του γεν.κού διευθυντή και εκτελούν 


τα καθήκοντά τους, σύμφωνα με τους ισχύοντες Νόμου ς 
και Κανονισμούς και ανάλογα με τις διαταγές και οδηγίες 
του. 

2. Ο νεότερος από τους υποδιευθυντές διοικεί το επιτελείο 
της Γ.Α.Δ.Α. 

3. Λαμβάνουν γνώση της εισερχόμενης και εξερχόμενης 
αλληλογραφίας και ανάλογα με τα καθήκοντα 7:ου τους 
έχουν ανατεθεί διατυπώνουν τη γνώμη τους στις εισηγήσεις 
των αρμοδίων Τμημάτων. 

4. Ενεργούν τακτικές ή έκτακτες επιθεωρήσεις στις 
Υπηρεσίες της Γ.Α.Δ.Α., σύμφωνα με τις διαταγές του 
γενικού αστυνομικού διευθυντή αυτής. 

5. Ενεργούν διοικητικές εξετάσεις κατόπιν διαταγής. 

6. Εκτελούν κάθε άλλη αποστολή που τους ανατίθεται. 

ΤΜΗΜΑ Β' 

Σύσταση και λειτουργία Υπηρεσιών Γ.Α.Δ.Α. 

Άρθρο 6. 

Σύσταση Διευθύνσεων. 

1. Στα πλαίσια της Γ.Α.Δ.Α. συνιστώνται και λειτουρ¬ 
γούν οι ακόλουθες Διευθύνσεις : 

α) Διεύθυνση Αστυνομίας Αθηνών, με έδρα την Αθήνα, 
β) Διεύθυνση Αστυνομίας Πειραιά, με έδρα τον Πειραιά, 
γ) Διεύθυνση Αστυνομίας Ανατολικής Αττικής, με έδρα 
την Αγία Παρασκευή. 

δ) Διεύθυνση Αστυνομίας Δυτικής Αττικής, με έδρα 
το Αιγάλεω. 

ε) Διεύθυνση Ασφάλειας Αττικής, με έδρα την Αθήνα, 
στ) Διεύθυνση Τροχαίας Αττικής, με έδρα την Αθήνα. 
ζ) Διεύθυνση Αγορανομίας Αττικής, με έδρα την Αθήνα, 
η) Διεύθυνση Αστυνομικών Επιχειρήσεων Αττικής, με 
έδρα την Αθήνα. 

θ) Διεύθυνση Άμεσης Δράσης Αττικής, με έδρα την 
Αθήνα. 

2. Η τοπική αρμοδιότητα της κάθε Διεύθυνσης Αστυνο¬ 
μίας εκτείνεται στην περιοχή της ομώνυμης Νομαρχίας 
Αττικής, όπως αυτή ορίζεται με το Ν.Δ. 1147 της 8/8 
Μαΐου 1972 (Α' - 66) και το άρθρο 31 του Ν. 1599/1986 
(Α - 75), εκτός αν ορίζεται διαφορετικά με τον πίνακα 
της χωρογραφικής κατανομής και το παρόν διάταγμα. Οι 
υπόλοιπες Διευθύνσεις ασκουν τις αρμοδιότητές τους σε 
ολόκληρη την περιοχή του νομού Αττικής, με την επιφύλαξη 
του άρθρου 16 του παρόντος. 

Άρθρο 7. 

Διευθύνσεις Αστυνομίας. 

1. Οι Διευθύνσεις Αστυνομίας ασκούν την περιοχή της 
δικαιοδοσίας τους τις αρμοδιότητες της αστυνομίας γενικής 
αστυνόμευσης και πολιτικής κινητοποίησης και είναι άμεσα 
προϊστάμενα κλιμάκιά των κατωτέρω Υπηρεσιών που λει¬ 
τουργούν στην περιοχή τους : 

α), Υποδιευθύνσεων Αστυνομίας και Μεταγωγών - Δικα¬ 
στηρίων. 

β) Αστυνομικών Τμημάτων και Τμημάτων Μεταγωγών - 
Δικαστηρίων, με την επιφύλαξη της παραγράφου 3 του 
άρθρου 13 του παρόντος διατάγματος. 

2. Στις Διευθύνσεις Αστυνομίας λειτουργεί Επιτελείο 
το οποίο διαρθρώνεται εσωτερικά σε Τμήματα : 

α) Εσωτερικών Λειτουργιών, 
β) Διαχείρισης Υλικού - Χρηματικού, 
γ) Γενικής Αστυνόμευσης. 

3. Το Τμήμα Εσωτερικών Λειτουργιών έχει τις αρμοδιό¬ 
τητες που ορίζονται στις παραγράφους 2 και 3 του άρθρου 
73 του Π.Δ. 582/1984 και τη διαχείριση θεμάτων τεχνικών 
μέσων. Το Τμήμα Διαχείρισης ΥΑικού - Χρηματικού έχει 
τις αρμοδιότητες της παραγράφου 4 του άρθρου 73 του 
προαναφερόμενου Π.Δ. 

4; Σε περίπτωση συστέγασης Διεύθυνσης Αστυνομίας 
με <χλλες Διευθύνσεις η Υπηρεσίες της Γενικής Αστυνομικής 
Διεύθυνσης, οι αρμοδιότητες των εδαφίων δ, ε και στ της 

παραγράφου 2 του άρθρου 73 του Π.Δ. 582/1984 ασκούνται 
από το Τμήμα Εσωτερικών Λειτουργιών της Διεύθυνσης 
Α,στυνομίας για το σύνολο των συστεγαζόμενων Υπηρεσιών. 

5. Το Τμήμα Γενικής Αστυνόμευσης διαρθρώνεται σε 
Γραφείο Εφαρμογής της Νομοθεσίας και Επιχειρήσεων. 

6. Οι αρμοδιότητες του Γραφείου Εφαρμογής της Νομο¬ 
θεσίας είναι οι ακόλουθες : 

α) Προετοιμασία έκδοσης Αστυνομικών Διατάξεων για 
την περιοχή της οικείας Διεύθυ',σης. 

β) Παροχή οδηγιών στις υφιστάμενες Υπηρεσίες για 
την ορθή εφαρμογή της νομοθεσίας, που αναφέρεται στα 
αντικείμενα της αρμοδιότητάς τους και το χειρισμό των 
θεμάτων πολιτικής κινητοποίησης. 

γ) Καθοδήγηση των υφισταμένων υπηρεσιών ως προς τη 
δίωξη των πταισματικών παραβάσεων και ανάθεοη άσκησης 
καθηκόντων δημοσίου κατηγόρου σε προσωπικό της οικείας 
Διεύθυνσης, σύμφωνα με τις διατάξεις των παραγράφων 
4 και 5 του άρθρου 13 του Ν. 1481/1984. 

δ) Μέριμνα για την παροχή της απορρέουσας από την 
αποστολή της Ελληνικής Αστυνομίας συνδρομής σε φυσικά 
και νομικά πρόσωπα. 

ε) Άσκηση των καθηκόντων που ορίζονται με το εδάφιο 
στ' της παραγράφου 4 του άρθρου 75 του Π.Δ. 582/1984, 
με τις διακρίσεις των διατάξεων του άρθρου 9 του Ν. 1481/ 
1984, όπως αντικαταστάθηκε με το άρθρο 3 του Ν. 1590/ 
1986. 

7. Οι αρμοδιότητες του Γραφείου Επιχειρήσεων είναι 
οι ακόλουθες : 

α) Εκπόνηση σχεδίων επιχειρήσεων των δυνάμεων της 
οικείας Διεύθυνσης καθώς και άλλων Διευθύνσεων της 
Γενικής Αστυνομικής Διεύθυνσης, όταν απαιτείται η σύμπρα¬ 
ξή τους κατά την εφαρμογή των σχεδίων. Στην περίπτωση 
αυτή αρμόδιος για τη θεώρηση των σχεδίων καθίσταται ο 
γενικός αστυνομικός διευθυντής. 

β) Προετοιμασία για τη λήψη μέτρων αντιμετώπισης 
δημοσίων συναθροίσεων, συγκεντρώσεων και καταστάσεων 
διατάραξης της τάξης. 

γ) Μέριμνα για το συντονισμό των επιχειρήσεων και 
την καθοδήγηση των δυνάμεων στην εκτέλεση των σχεδίων, 
σε συνεργασία με την από το άρθρο 12 του παρόντος προ- 
βλεπόμενη Διεύθυνση Άμεσης Δράσης. , , , 

δ) Μέριμνα για την καθοδήγηση υφιστάμενων Ιπηρεσιων 
για τη φρούρηση ιδιαίτερα επικίνδυνων στόχων εγκληματι¬ 
κών ενεργειών. 

8. Κατά τη λήψη μέτρων τάξης ή την εκδήλωσή αστυνο¬ 
μικών ενεργειών στην περιοχή των Διευθύνσεων Αστυνομίας, 
που απαιτούν σύμπραξη και από κοινού ενεργειες των δυ¬ 
νάμεων αυτών με δυνάμεις άλλων Διευθύνσεων της I ενικής 
Αστυνομικής διεύθυνσης, η διοίκηση του συνόλου των δυνά¬ 
μεων που συμπράττουν ανατίθεται στον, ανώτερο , ή τον 
αρχαιότερο αξιωματικό των δυνάμεων αυτών. Σε περίπτωση 
7ΓΟΙ) ( ύ £ ιϊ.\ι ΐίντινηΛ ητητή/· δεν είναι ο επικεφαλής των δυνα- 


που ο αξιωματικός αυτός δεν είναι ο επικεφαλής των δυνα, 
μεων της τοπικής Διεύθυνσης Αστυνομίας, ο (ανώτερος ή 
αρχαιότερος) αξιωματικός αυτός υποχρεουται να συμβου¬ 
λεύεται τον επικεφαλής των τοπικών δυνάμεων. 

Άρθρο 8. 

Διεύθυνση Ασφάλειας. 

1. Η Διεύθυνση Ασφάλειας ασκεί στην περιοχής της δι¬ 

καιοδοσίας της τις αρμοδιότητες της αστυνομίας δημοσίας 
ασφάλειας και της αστυνομίας κρατικής ασφαλείας και επι 
πρόσθετα, ύστερα από διαταγή του Αρχηγού Ελληνικής 
Αστυνομίας, επιλαμβάνεται της αστυνομικής διερευνησης 
και του χειρισμού εξαιρετικά σοβαρών περιστατικών της 
καθ’ ύλη αρμοδιότητάς της και σε άλλες περιοχές της 
επικράτειας, προς παροχή συνδρομής στις κατα .οπο αρμ 
δίες αστυνομικές Υπηρεσίες. .. , 

2, Η Διεύθυνση Ασφάλειας είναι αμεσα προιστα; 
υπηρεσιακό κλιμάκιο : 


α) Της Υπηρεσίας Αστυνόμευσης Κρατικού Αερολιμένα 
Αθηνών και των Υποδιευθύνσεων Ασφάλειας, που λειτουρ¬ 
γούν στην περιοχή της δικαιοδοσίας της. 

β) Των Τμημάτων Ασφάλειας και Αλλοδαπών, που 
λειτουργούν στην περιοχή δικαιοδοσίας της και δεν υπάγονται 
στην Υπηρεσία Αστυνόμευσης του Κρατικού Αερολιμένα 
Αθηνών με την επιφύλαξη της παραγράφου 2 του άρθρου 14 
του παρόντος διατάγματος. 

3. Η Διεύθυνση Ασφάλειας διαρθρώνεται εσωτερικά στις 
ακόλουθες Υποδιευθύνσεις : 

α) Κρατικής Ασφάλειας. 

β) Δημόσιας Ασφάλειας. 

γ) Αλλοδαπών. 

δ') Δίωξης Ναρκωτικών. 

ε) Εγκληματολογικών Ερευνών. 

στ) Εσωτερικών Λειτουργιών. 

ζ) Αρχείων Πληροφοριών. 

4. Οι Υποδιευθύνσεις Δημόσιας Ασφάλειας, Αλλοδαπό,>ν, 
Εγκληματολογικών Ερευνών και Αρχείων Πληροφοριών 
έχουν αντίστοιχα τη διάρθρωση και τις αρμοδιότητες, που 
ορίζονται με τις διατάξεις των άρθρων 80, 81, 82 και 83 
του Π.Δ. 582/1984, με την επιφύλαξη των επομένων 5 
και 6 παραγ'ράφων. 

5. Το 3ο Τμήμα Ναρκωτικών της Υποδιεύθυνσης Δημο¬ 
σίας Ασφάλειας, που προβλέπεται από το άρθρο 80 του 
Π.Δ. 582/1984, ν.-ροάγεται σε Υποδιεύθυνση Δίωξης Ναρ¬ 
κωτικών, διατηρεί τις αρμοδιότητες που καθορίζονται σ 
αυτό και λειτουργεί σε 24ωρη βάση για την αποτελεσματι 
κότερη δίωξη των ναρκωτικών, την παροχή συνδρομής στις 
άλλες Υπηρεσίες της Αστυνομίας και την προστασία των 
πολιτών. 

6. Στην Υποδιεύθυνση Δημόσιας Ασφάλειας ιδρύεται 
Τμήμα Ανηλίκων, που λαμβάνει τον αριθμό 3 και έχει ως 
αποστολή : 

α) Τη μεταχείριση (κράτηση, μεταγωγή κ.λπ.) των 
ποινικών παραβατών ανηλίκων κατά τη διάρκεια παραμο¬ 
νής τους στις Αστυνομικές Υπηρεσίες, σε συνεργασία με 

τις δικαστικές αρχές ανηλίκων. 

β) Τη συνεργασία με τους συναρμοδιους φορείς, για την 
ποόληψη και καταστολή της εγκληματικότητας ανηπικων. 

γ) Τη μελέτη τιυν κοινωνικών αιτίων το;ν εγκληματώ; 
που διαπράττονται από τους ανηλίκους. ( 

δ) Την επεξεργασία στατιστικών στοιχείων της εγκλη¬ 
ματικότητας των ανηλίκων. 

Οι ανήλικοι δεν ασφαλίζονται με χειροπέδες, κατά τη 
μεταγωγή τους εκτός αν κρίνονται ως εξαιρετικά ύποπτοι 
απόδρασης· Οι συνοδοί των ανήλικων φέρουν πολίτικη 
πΐρφολή εφόσον τούτο είναι δυνατό. Οι ανήλικοι κρατούνται 

σε ιδιαίτερο κρατητήριο. 

Στο Τμήμα ανηλίκων τοποθετείται, κατά προτίμηση, 
προσωπικό,^που κατέχει ειδικές γνώσεις και εμπειρία για 
τους ανηλίκους. . , 

7. Η Υποδιεύθυνση Εσωτερικών Λειτουργών διαρθρω- 
ν-ται σε Τμήαατα Προσωπικού. Διαχείρισης Ο.ικ; 

ΙϊτάξΜ το» άρθρο» 7 «,ρ. .1 το» πόντος ί» 
τάγματος. 

XX πί 

εσωτερικά στα εξής Γμήμί-·»· ■ 

(1) Συντονισμού. 

(2) Προστασίας Πολιτεύματος. 

(3) Ειδικών Ερευνών. 

(4) Ενημέρωσης. 

, (5) Όπλων και εκρηκτικών. 

(6) Προστασίας επισήμων. 

(7) Εξουδετέρωσες εκρηκτικών μηχανισμών και αυτο¬ 
σχέδιων βομβών. 

β) Το Τμήμα Συντονισμού μεριμνά για την : 

(1) Συνεργασία και το συντονισμό των λοιπών τμημάτων 
της Υποδιεύθυνσης, σύμφωνα με τις εντολές του Προϊστα¬ 
μένου της. 

(2) Ενέργεια μελετών και αναλύσεων σε σοβαρά θέματα 
κρατικής ασφάλειας. 

(3) Διεξαγωγή της απόρρητης αλληλογραφίας της Υπο¬ 
διεύθυνσης και την τήρηση του σχετικού αρχείου. 

(4) Παροχή της αναγκαίας τεχνικής υποστήριξης στα 
λοιπά Τμήματα της Υποδιεύθυνσης. 

γ) Το Τμήμα Προστασίας του Πολιτεύματος παρακο¬ 
λουθεί τη δραστηριότητα ατόμων και οργανώσεων, ημεδα¬ 
πών ή αλλοδαπών, που στρέφεται κατά της Κρατικής 
Ασφάλειας και του Δημοκρατικού Πολιτεύματος της 
Χώρας. 

δ) Το Τμήμα Ειδικών Ερευνών ενεργεί για την πρόληψη 
και καταστολή πράξεων ατόμων ή οργανώσεων, ημεδαπών 
ή αλλοδαπών, που στρέφονται κατά της Κρατικής Ασφάλειας 
και του Δημοκρατικού Πολιτεύματος, ως και για την πρό¬ 
ληψη και καταστολή παρανόμων τρομοκρατικών ενεργειών 
κατά προσώπων ή πραγμάτων. Επίσης ασχολείται με τη 
συλλογή πληροφοριών, που αφορούν τη δραστηριότητα 
των ανωτέρω ατόμων και οργανώσεων. 

ε) Το Τμήμα Ενημέρωσης ασχολείται με τη συλλογή 
πληροφοριών, που αφορούν σοβαρά κοινωνικά ή πολιτιστικά 
θέματα και ενημερώνει τις αρμόδιες Υπηρεσίες, για τη λήψη 
των αναγκαίων μέτρων τάξεως, ασφάλειας και τροχαίας. 
Παρακολουθεί τα εθνικά και θρησκευτικά θέματα και ενη¬ 
μερώνει τις αρμόδιες αρχές. Επίσης ασχολείται με την 
εφαρμογή της νομοθεσίας «περί παρανόμων ραδιοφωνικών 
σταθμών και ασυρμάτου επικοινωνίας» ως και της νομο¬ 
θεσίας «περί αθλητισμού». 

στ) Το Τμήμα Όπλων και Εκρηκτικών ασχολείται με 
την εφαρμογή της ισχύουσας νομοθεσίας για τα όπλα και 
εκρηκτικά και μεριμνά για την έκδοση των αδειών οπλοφο- 
ρίας, εμπορίας όπλων, εκρηκτικών κ.λπ. σύμφωνα με τις 
ισχύουσες διατάξεις. 

ζ) Το Τμήμα προστασίας επισήμων λαμβάνει τα ανα¬ 
γκαία μέτρα για την ασφάλεια των επισήμων προσώπων 
Ελληνικής ιθαγένειας, και συνεργάζεται με την Υποδιεύ¬ 
θυνση Αλλοδαπών για την ασφάλεια των ξένων επιοήμουν. 

η) Το Τμήμα εξουδετέρωοης εκρηκτικών μηχανισμών 
και αυτοσχέδιων βομβών έχει τις αρμοδιότητες που καθορί¬ 
ζονται από το Π.Δ. 357/1986 (ΦΕΚ 157 Α'). 

Άρθρο 9. 

Διεύθυνση Τραχαίας. 

1. Η διεύθυνση Τροχαίας ασκεί στην περιοχή της Γ.Α. 
Δ.Α. τις αρμοδιότητες της αστυνομίας τροχαίας, με εξαίρεση 
την περιοχή της Υ.Α.Κ.Α. Αθηνών και είναι άμεσα προϊστά¬ 
μενο υπηρεσιακό κλιμάκιο των Τμημάτων Τροχαίας και 
Οδικών Τροχαίων Ατυχημάτων. Εποπτεύει, συντονίζει και 
ελέγχει τα Αστυνομικά Τμήματα γενικής αρμοδιότητας, 
που ασκούν καθήκοντα Τροχαίας και μόνον ως προς τα 
ειδικά αυτά καθήκοντα. Επίσης κοινοποιεί-αι στο Τμήμα 
Τροχαίας της Υ.Α.Κ.Α. ό,τι κρίνεται απαραίτητο από 
πλευράς Τροχαίας. 

2. Η Διεύθυνση Τροχαίας διαρθρώνεται εσωτερικά στα 
ακόλουθα Τμήματα : 

α) Εσωτερικών Λειτουργιών. 

β) Διαχείρισης Υλικού - Χρηματικού. 

γ) Συντονισμού και Ελέγχου Εθνικών Οδών. 

3. Τα Τμήματα Εσωτερικών Λειτουργιών και Διαχείρι¬ 
σης Υλικού - Χρηματικού της Διεύθυνσης Τροχαίας έχουν 
τις ίδιες αρμοδιότητες ως προς την εξυπηρέτηση της Υπη¬ 
ρεσίας αυτής και των υφισταμένων της κλιμακίων, με τα 
αντίστοιχα Τμήματα των Διευθύνσεων Αστυνομίας, όπως 
αυτές ορίζονται με τις διατάξεις της παραγράφου 3 του 
άρθρου 7 του παρόντος. 


4. Το Τμήμα Συντονισμού και Ελέγχου Εθνικών Οδών 
έχει τις ακόλουθες αρμοδιότητες : 

α) Μελετά και εισηγείται για την εφαρμογή των κατάλ¬ 
ληλων συστημάτων ρύθμισης της κυκλοφορίας και επιμε¬ 
λείται για τον εφοδιασμό των Υπηρεσιών Τροχαίας με τα 
απαραίτητα τεχνικά μέσα. 

β) Προκαλεί χωρομετρήσεις της κυκλοφορίας και σύμ- 
οω’ α με τα συμπεράσματα αυτών εισηγείται τον προσδιο¬ 
ρισμό των ρευμάτων ροής των οχημάτων, σε συνεργασία 
με τις αρμόδιες τεχνικές Υπηρεσίες, ώστε να αποφεύγονται 
οι κυκλοφοριακές συμφορήσεις και ανωμαλίες. 

γ) Παρακολουθεί, μελετά και αναλύει τα οδικά συμβάντα. 
Καταρτίζει στατιστικές και, με βάση τα συμπεράσματα 
αυτών, εισηγείται τη λήψη μέτρων πρόληψης των τρο¬ 
χαίων ατυχημάτων. 

δ) Εισηγείται την έκδοση διαταγών στις Υπηρεσίες 
για την εφαρμογή της ισχύουσας νομοθεσίας, εκπονεί σχέ¬ 
δια τροχονομικής αστυνόμευσης και κατευθύνει τα οχήματα 
τροχαίας, σε συνεργασία με την από το άρθρο 12 του τεαρόν- 
τος προβλεπόμενη, Διεύθυνση Άμεσης Δράσης και ενεργεί 
για το συντονισμό της τροχονομικής αστυνόμευσης του εθνι¬ 
κού οδικού δικτύου. 

Άρθρο 10. 

Διεύθυνση Αγορανομίας. 

1. Η Διεύθυνση Αγορανομίας ασκεί στην περιοχή της 
Γ.Α.Δ.Α. τις αρμοδιότητες της αστυνομίας αγορανομίας. 

2. Η Διεύθυνση Αγορανομίας διαρθρώνεται εσωτερικά 
στα Τμήματα : 

α) Εσωτερικών Λειτουργιών, 
β) Διαχείρισης Υλικού. - Χρηματικού, 
γ) Συντονισμού. 

3. Τα Τμήμοιτα Εσωτερικών Λειτουργιών και Διαχείρι¬ 
σης Υλικού - Χρηματικού έχουν τις ίδιες αρμοδιότητες ως 
προς την εξυπηρέτηση της υπηρεσίας αυτής και των υφι¬ 
σταμένων της κλιμακίων με τα αντίστοιχα τμήματα των 
Διευθύνσεων Αστυνομίας, όπως αυτές ορίζονται με τι. 
διατάξεις της παραγράφου 3 του άρθρου 7 του παροντοςς 

4. Το Τμήμα Συντονισμού μεριμνά : 

α) Για την καθοδήγηση των υφισταμένων Τμημάτων 
Αγορανομίας και των Αστυνομικών Τμημάτων, που εκτε- 
λούν καθήκοντα αγορανομίας. 

β) Για τη μελέτη των επιστημονικών και τεχνικών 
μέσων και μεθόδωιν της αγορανομικής αστυνόμευσης. 

γ) Για την επεξεργασία στατιστικών στοιχείων σε θέ¬ 
ματα αγορανομίας. 

δ) Για τη συνεργασία με τους καθ’ ύλη αρμόδιους 
φορείς για την αντιμετώπιση θεμάτων αγορανομίας. 

ε) Για τη λήψη των αναγκαίων μέτρων προς προστασία 
του καταναλωτικού κοινού. 

5. Οι αστυκτηνίατροι αξιωματικοί, που υπηρετούν στη 
Διεύθυνση Αγορανομίας εκτελούν υπηρεσία στα Τμήματα 
Αγορανομίας και υπάγονται διοικητικά στους διοικητές 
αυτών. Σε περίπτωση που είναι ανώτεροι κατά βαθμό 
των διοικητών των Τμημάτων, υπάγονται απ’ ευθείας 
στη διεύθυνση Αγορανομίας και εξακολουθούν να ασκούν 
τα καθήκοντά τους στα Τμήματα αυτά. 

Άρθρο 11. 

Διεύθυνση Αστυνομικών Επιχειρήσεων. 

1. Η Διεύθυνση Αστυνομικών Επιχειρήσεων διαρθρώ¬ 
νεται εσωτερικά από : 

οι) Την Υποδιεύθυνση Αποκατάστασης Τάξης, 
β) Την Υποδιεύθυνση Μηχανοκινήτων Μονάδων, 
γ) Το Τμήμα Ειδικών Αποστολών, 
δ) Το τμήμα εσωτερικών λειτουργιών, 
ε) Το Υμήμα Διαχείρισης Υλικού - Χρηματικού, 
στ) Το Υμήμα Τεχνικών Μέσων. 

2. Η αποστολή της Δεύθυνσης Αστυνομικών Επιχει¬ 
ρήσεων είναι : 

α) Η διάθεση δυνάμεων στις Διευθύνσεις της Γ.Α.Δ.Α. 
για την αντιμετώπιση εξαιρετικά σοβαρών ή έκτακτων 
συμβάντων αστυνομικής αρμοδιότητας και, ύστερα από 
διαταγή του Αρχηγού της Ελληνικής Αστυνομίας, σε 
άλλα σημεία της Χώρας. 

β) Η διάθεση δυνάμεων σύμφωνα με τις διακρίσεις 
του προηγουμένου εδαφίου για την εκτέλεση ειδικών" απο¬ 
στολών και επιχειρήσεων. 

3. Τα Τμήματα Εσωτερικών Λειτουργιών και Διαχεί¬ 
ρισης Χρηματικού - Υλικού έχουν τις ίδιες αρμοδιότητες, 
ως προς την εξυπηρέτηση του προσωπικού της Υπηρεσίας 
αυτής με τα αντίστοιχα Τμήματα των Διευθύνσεων Αστυ¬ 
νομίας, όπως αυτές καθορίζονται με τις διατάξεις της 
παραγράφου 3 του άρθρου 7 του παρόντος, πλην της δια¬ 
χείρισης των θεμάτων τεχνικών μέσων, η οποία ανήκει 
στο Τμήμα Τεχνικών Μέσων. 

Άρθρο 12. 

Διεύθυνση Άμεσης Δράσης. 

1. Η Διεύθυνση Άμεσης Δράσης διαρθρώνεται εσω¬ 
τερικά από τα Τμήματα : 

α) Εσωτερικών Λειτουργιών. 

β) Διαχείρισης Υλικού - Χρηματικού. 

γ) Κέντρου Επιχειρήσεων. 

δ) Τεχνικών Μέσων. 

2. Η αποστολή της Διεύθυνσης Άμεσης Δράσης είναι 
η αναφερόμενη στη παρ. 3 του άρθρου 75 του Π.Δ. 582/84. 

3. Τα Τμήματα Εσωτερικών Λειτουργιών, Διαχείρισης 
Υλικού - Χρηματικού και Τεχνικών Μέσων έχουν τις αρμο¬ 
διότητες, αντίστοιχα, που καθορίζονται με τις διατάξεις 
της παραγράφου 3 του άρθρου 11 του παρόντος. 

4. Τα λοιπά θέματα εσωτερικής λειτουργίας και ειδι¬ 
κότερης διάρθρωσης και της άσκησης των αστυνομ.κών 
καθηκόντων του Κέντρου Επιχειρήσεων ρυθμίζονται με 
απόφαση του Υπουργού Δημόσιας Τάξης, σύμφωνα με 
την παράγραφο 2 του άρθρου 11 του Ν. 1481/1984, όπως 
αντικαταστάθηκε με το άρθρο 1 του Ν. 1590/1986. 

ΤΜΗΜΑ Γ' 

Υποδιευθύνσεις, Τμήματα και Σταθμοί. 

Άρθρο 13. 

Σύσταση Υποδιευθύνσεων Αστυνομίας. 

1. Στην περιοχή των Διευθύνσεων Αστυνομίας της 
Γ.Α.Δ.Α. συνιστώνται και λειτουργούν οι ακόλουθες, κατά 
Διεύθυνση υπαγωγής τους, Υποδιευθύνσεις Αστυνομίας : 

α) Περιοχή Διεύθυνσης Αστυνομίας Αθηνών. 

(1) Α' Υποδιεύθυνση Αστυνομίας Αθηνών, με έδρα 
την Αθήνα και περιοχή εκείνη των Α', Β' και Γ' Αστυ¬ 
νομικών Τμημάτων Αθηνών. 

(2) Β' Υποδιεύθυνση Αστυνομίας Αθηνών, με έδρα την 
Αθήνα και περιοχή εκείνη των Δ', ΣΤ', ΙΕ' και ΚΕ' Αστυ¬ 
νομικών Τμημάτων Αθηνών. 

(3) Υποδιεύθυνση Αστυνομίας Κυψέλης, με έδρα την 
Κυψέλη και περιοχή εκείνη των Ζ', Η', ΙΣΤ', ΚΣΤ' και 
ΚΘ' Αστυνομικών Τμημάτων Αθηνών. 

(4) Υποδιεύθυνση Αστυνομίας Παγκρατίου, με έδρα 
το Παγκράτι και περιοχή εκείνη των Γ, ΙΘ', ΚΑ', ΚΓ', 
ΛΒ' και ΑΖ' Αστυνομικών Τμημάτων Αθηνών. 

(5) Υποδιεύθυνση Αστυνομίας Αμπελοκήπων, με έδρα 
τους Αμπελόκηπους και περιοχή εκείνη των Ε', ΙΔ', ΚΔ', 
ΚΖ', Α' και ΛΑ' Αστυνομικών Τμημάτων Αθηνών. 

(6) Υποδιεύθυνση Αστυνομίας Καλλιθέας, με έδρα την 
Καλλιθέα και περιοχή εκείνη των Θ', ΙΑ', ΙΓ', ΙΗ' και 
ΛΓ' Αστυνομικών τμημάτων Αθηνών. 

(7) Υποδιεύθυνση Αστυνομίας Παλαιού Φαλήρου, με 
έδρα το Παλαιό Φάληρο και περιοχή εκείνη των ΙΒ', 
ΚΒ', ΛΔ' και ΛΕ' Τμημάτων Τάξης, που μετονομάζονται 
αντίστοιχα σε Αστυνομικά Τμήματα Παλαιού Φαλήρου, 
Νέας Σμύρνης, Αμφιθέας και Καλαμακίου, καθώς και 


εκείνη των Αστυνομικών Τμημάτων Αγίου Δημητρίου 
και Άνω Καλαμακίου. 

β) Περιοχή Διεύθυνσης Αστυνομίας Πειραιά. 

(1) Υποδιεύθυνση Αστυνομίας Πειραιά, με έδρα τον 
Πειραιά και περιοχή εκείνη των Α', Β', Γ', Δ', Ζ', Η', 
ΙΒ' και ΙΕ' Αστυνομικών Τμημάτων Πειραιά. 

(2) Υποδιεύθυνση Αστυνομίας Νίκαιας, με έδρα τη 
Νίκαια και περιοχή εκείνη των Ε', ΣΤ', Θ', Γ, ΙΑ', ΙΓ', 
ΙΔ', ΙΣΤ' και ΙΖ' Αστυνομικών Τμημάτων Πειραιά και 
του Αστυνομικού Τμήματος Περάματος. 

(3) Γποδιεύθυνση Αστυνομίας Αργοσαρωνικού, με έδρα 
τον Πειραιά και περιοχή εκείνη των Αστυνομικών Τμημά¬ 
των Αίγινας, Σαλαμίνας, Κυθήρων, Πόρου, Σπετσών και 
Ύδρας. 

Η Υποδιεύθυνση αυτή είναι αρμόδια και για την άσκηση 
εποπτείας σε θέματα Ασφάλειας, Τροχαίας και Αγορα¬ 
νομίας, υπαγόμενη ως προς τα αντικείμενα αυτά στις 
αντίστοιχες Διευθύνσεις. 

γ) Περιοχή Διεύθυνσης Αστυνομίας Ανατολικής Αττικής. 

(1) Υποδιεύθυνση Αστυνομίας Αγίας Παρασκευής, με 
έδρα την Αγία Παρασκευή και περιοχή εκείνη των Αστυ¬ 
νομικοί Τμημάτων Αγίας Παρασκευής, Χολαργού, Πα- 
πάγου, Παλλήνης, Ραφήνας, Νέας Μάκρης και Μαραθώνα. 

(2) Υποδιεύθυνση Αστυνομίας Κρωπίας, με έδρα το 
Κορωπί και περιοχή εκείνη των Αστυνομικών Τμημάτων 
Κορωπίου, Σπάτων, Μαρκοπούλου, Λαυρίου, Αρτέμιδας 
και Αναβύσσου. 

(3) Υποδιεύθυνση Αστυνεμίας Νέας Ιωνίας, με έδρα 
τη Νέα Ιωνία και περιοχή εκείνη των Αστυνομικόν Τμη¬ 
μάτων Νέας Ιωνίας, Νέας Χαλκηδόνας, Νέας Φιλαδέλ¬ 
φειας, Νεάπολης, Περισσού, Καλογρέζας, Ηρακλείου και 
Μεταμόρφωσης. 

(4) Υποδιεύθυνση Αστυνομίας Κηφισιάς, με έδρα την 
Κηφισιά και περιοχή εκείνη των Αστυνομικών Τμημάτων 
Κηφισιάς, Αμαρουσίου, Νέας Ερυθραίας. Καπανδριτίου, 
Ωρωπού, Πεύκης και Φρουράς Τατοΐου. 

(5) Υποδιεύθυνση Αστυνομίας Χαλανδρίου, με έδρα το 
Χαλάνδρι και περιοχή εκείνη των Αστυνομικών τμημάτων 
Χαλανδρίου, Μελισσίων, Πεντέλης, Ψυχικού, Νέου Ψυ¬ 
χικού, Φιλοθέης και Ολυμπιακού Αθλητικού Κέντρου Αθηνών 
(Ο.Α.Κ.Α.). 

(6) Υποδιεύθυνση Αστυνομίας Γλυφάδας, με έδρα τη 
Γλυφάδα και περιοχή εκείνη των Αστυνομικών Τμημάτων 
Γλυφάδας, Αργυρούπολης, Ηλιούπολης, Ελληνικού, Τερ- 
ψιθέας, Βάρης, Βουλιαγμένης και Βούλας. 

δ) Περιοχή Διεύθυνσης Αστυνομίας Δυτικής Αττικής. 

(1) Υποδιεύθυνση Αστυνομίας Αιγάλεω, με έδρα το 
Αιγάλεω και περιοχή εκείνη των Αστυνομικών Τμημάτων 
Αιγάλεω, Αγίου Σπυρίδωνος, Αγίας Βαρβάρας. Αγίου 
Γεωργίου και Νέας Ζωής. 

(2) Υποδιεύθυνση Αστυνομίας Αγίων Αναργύρων, με 
έδρα τους Αγίους Αναργύρους και περιοχή εκείνη των 
Αστυνομικών Τμημάτων Αγίων Αναργύρων, Αχαρνών, Αν- 
θούπολης, Πετρούπολης, Καματερού, Νέων Λιοσίων. Άνω 
Λιοσίων, ΙΖ' και Λ ΣΤ' Αστυνομικόν Τμημάτων Αθηνών, 
που μετονομάζονται σε Αστυνομικά Τμήματα Περιστεριού 
και Νέων Σεπολίων, αντίστοιχα. 

(3) Υποδιεύθυνση Αστυνομίας Ελευσ.νας, με έδρα την 
Ελευσίνα και περιοχή εκείνη των Αστυνομικών τμημάτων 
Ελευσίνας, Ασπροπύργου, Μάνδρας και Μεγάρων. 

2. Η περιοχή των Υποδιευθύνσεων Αστυνομίας εκτείνε¬ 
ται και στην περιφέρεια των ϊ'πηρεσιών που λειτουργούν 
σήμερα ως υφιστάμενες των Αστυνομικών Τμημάτων της 
δικαιοδοσίας τους, με τις ακόλουθες μεταβολές : 

α) Ο Αστυνομικός Σταθμός Καρέα υπάγεται στο ΑΖ' 
Αστυνομικό Τμήμα Αθηνών και παύει η υπαγωγή του στο 
Αστυνομικό Τμήμα Ηλιούπολης. 

β) Ο Αστυνομικός Σταθμός Μονής Καισαριανής καταρ- 
γείται και η περιφέρεια του υπάγεται στο ΚΑ' Αστυνομικό 
Τμήμα Λ0ηνά>ν. 

3. Οι διευθυντές των Υποδιευθύνσεων Αστυνομίας επο¬ 
πτεύουν, συντονίζουν και ελέγχουν τη δραστηριότητα των 
Αστυνομικών Τμημάτων, που λειτουργούν στην περιοχή 
της εδαφικής τους αρμοδιότητας. Συντάσσουν τις εκθέ¬ 
σεις ικανότητας των διοικητών Τμημάτων και γνωματεύ¬ 
ουν σε εκείνες που συντάσσουν οι προαναφερόμενοι. Σε 
κάθε περίτ.-τωοη σοβαρών υποθέσεων τάξης αναλαμβάνουν 
προσωπικά τη διεύθυνση των αστυνομικών ενεργειών και 
είναι υπεύθυνοι, για την κανονική λειτουργία των Υπηρε¬ 
σιών που εποπτεύουν, απέναντι στον προϊστάμενό τους 
διευθυντή. 

4. Σε κάθε Υποδιεύθυνση Αστυνομίας συγκροτείται 
Γραμματεία, στην οποία τοποθετείται το απαραίτητο αστυ¬ 
νομικό και πολιτικό προσωπικό της οικείας Διεύθυνσης 
Αστυνομίας. Ο τοποθετούμενος ως προϊστάμενος της Γραμ¬ 
ματείας φέρει βαθμό Ανθυπαστυνόμου ή Αρχιφύλακα. Η 
αποστολή της Γραμματείας είναι η γραμματειακή εξυπηρέ¬ 
τηση της Γποδιεύθυνσης και η διευκόλυνση της επικοινωνίας 
του διευθυντή με τις Υπηρεσίες και τους πολίτες. 

Άρθρο 14. 

Σύσταση Υποδιευθύνσεων Ασφάλειας. 

1. Συνιστώνται και λειτουργούν οι ακόλουθες Υποδιευ¬ 
θύνσεις Ασφάλειας : 

α) Γποδιεύθυνση Ασφάλειας Αθηνών, με έδρα την Αθήνα 
και περιοχή εκείνη της Διεύθυνσης Αστυνομίας Αθηνών. 

β) Υποδιεύθυνση Ασφάλειας Πειραιά, με έδρα τον Πει¬ 
ραιά και περιοχή εκείνη της Διεύθυνσης Αστυνομίας Πει¬ 
ραιά. 

γ) Υποδιεύθυνση Ασφάλειας Γλυφάδας, με έδρα τη Γλυ¬ 
φάδα και περιοχή εκείνη της Γποδιεύθυνσης Αστυνομίας 
Γλυφάδας. 

δ) Υποδιεύθυνση Ασφάλειας Ανατολικής Αττικής, με 
έδρα την Αγία Παρασκευή και περιοχή εκείνη της Διεύ¬ 
θυνσης, Αστυνομίας Ανατολικής Αττικής, με τη διάκριση 
του προηγουμένου εδαφίου. 

ε) Γποδιεύθυνση Ασφάλειας Δυτικής Αττικής, με έδρα 
το Αιγάλεω και περιοχή εκείνη της Διεύθυνσης Αστυνομίας 
Δυτικής Αττικής. 

2. Οι Υποδιευθύνσεις Ασφάλειας υπάγονται άμεσα στη 
Διεύθυνση Ασφάλειας Αττικής και η αποστολή των διευθυν¬ 
τών τους συνίσταται στην άσκηση καθηκόντων συντονισμού, 
εποπτείας και ελέγχου της δράσης των Τμημάτο^ν Ασφά¬ 
λειας και Αλλοδαπών, που λειτουργούν στην περιοχή της 
εδαφικής τους αρμοδιότητας. 

Την ίδια αποστολή έχουν και για τα Αστυνομικά Τμή¬ 
ματα, που λειτουργούν στην περιοχή τους, σε περίπτωση που 
αυτά ασκούν και καθήκοντα της καθ’ ύλη αρμοδιότητας 
της Διεύθυνσης Ασφάλειας και μόνο ως προς την άσκηση 
τον ειδικών αυτών καθηκόντων. 

Οι διευθυντές των Υποδιευθύνσεων Ασφάλειας συντάσσουν 
τις εκθέσεις ικανότητας των διοικητών των Τμημάτων 
Ασφάλειας και Αλλοδαπών, που εποπτεύονται από αυτούς 
και γνονματεύουν σε εκείνες που συντάσσουν οι προαναφερό- 
μενοι. 

3. Σε περιπτώσεις που εκδηλώνονται ή υπάρχουν πληρο¬ 
φορίες ότι θα εκδηλωθούν σοβαρές εγκληματικές ενέργειες 
της καθ’ ύλη αρμοδιότητας της Διεύθυνσης Ασφάλειας ή 
απειλείται διασάλευση της ασφάλειας στην περιοχή τους, 
οι διευθυντές των Υποδιευθύνσεων Ασφάλειας αναλαμβάνουν 
αυτοπροσώπως τη διεύθυνση των σχετικών ενεργειών, συμ- 
μορφούμενοι με τις διαταγές του διευθυντή της Διεύθυνσης 
Ασφάλειας. 

4. Σε κάθε Γποδιεύθυνση Ασφάλειας συγκροτείται Γραμ¬ 
ματεία, η αποστολή της οποίας είναι (δια με εκείνη των 
Γραμματειών των Υποδιευθύνσεων Αστυνομίας, όπως προ¬ 
σδιορίζεται με τη παράγραφο 4 του άρθρου 13 του παρόντος. 
Το τοποθετούμενο στη Γραμματεία αναγκαίο αστυνομικό 
και πολιτικό προσωπικό λαμβάνεται από τη δύναμη της 
Διεύθυνσης Ασφάλειας. 


Άρθρο 15. 

Υ~.ηρεσίες Μεταγωγών - Δικαστηρίων. 

1. α) Με έδρα την Αθήνα συνιστάται και λειτουργεί 
Γποδιεύθυνση Μεταγωγών - Δικαστηρίων Αθηνών, που 
υπάγεται στη διεύθυνση Αστυνομίας Αθηνών και διαρθρώ¬ 
νεται εσωτερικά σε Τμήματα : 

(1) Γραμματείας. 

(2) Μεταγωγών Κρατουμένων. 

(3) Τάξης Δικαστηρίων. 

β) Το Τμήμα Μεταγωγούν Κρατουμένων είναι αρμόδιο 
για την ασφαλή μεταγωγή των κρατουμένων στις φυλακές 
και τα δικαστήρια και για τη συνοδεία χρηματαποστολών 
του δημοσίου, εκτός των ορίων της Γενικής Αστυνομικής 
Διεύθυνσης Αττικής. 

γ) Το Τμήμα Τάξης Δικαστηρίων είναι αρμόδιο να τη¬ 
ρεί την τάξη στους χώρους των δικαστηρίων. 

δ) Η Γραμματεία στελεχώνεται με αστυνομικό και πολι¬ 
τικό προσωπικό και έχει ως προϊστάμενο Υπαστυνόμο Α' 
ή Β' ή Ανθυπαστυνόμο. Η αποστολή της Γραμματείας 
συνίσταται στο χειρισμό θεμάτων προσωπικού, χρηματικού- 
υλικού, στην εξασφάλιση της γραμματειακής εξυπηρέτησης, 
της εσωτερικής λειτουργίας και στην τήρηση του αρχείου 
της Υπηρεσίας. 

2. α) Στην πόλη του Πειραιά συνιστάται και λειτουργεί 
Τμήμα Μεταγωγών - Δικαστηρίων Πειραιά, που υπάγεται 
στη Διεύθυνση Αστυνομίας Πειραιά και διαρθρώνεται εσω¬ 
τερικά στα Γραφεία : 

(1) Γραμματείας. 

(2) Μεταγωγών Κρατουμένων. 

(3) Τάξης Δικαστηρίων. 

β) Οι αρμοδιότητες και η αποστολή των Γραφείων Μετα¬ 
γωγών Κρατουμένων και Τάξης Δικαστηρίων του Τμήματος 
αυτού ει\αι οι καθοριζόμενες από τα εδάφια β' και γ’ της 
παρ. 1 του παρόντος άρθρου, αντίστοιχα. 

γ) Οι διατάξεις της παρ. 1δ του παρόντος άρθρου έχουν 
ανάλογη ισχύ και για τη Γραμματεία του Τμήματος αυτού. 

Άρθρο 16. 

Σύσταση 1 πηρεσίας Αστυνόμευσης Κρατικού Αερολιμένα 
Αθηνών (Υ.Α.Κ.Α.) 

1. Με έδρα το Ελληνικό συνιστάται και λειτουργεί Υπη¬ 
ρεσία Αστυνόμευσης Κρατικού Αερολιμένα Αθηνών, η οποία 
ασκεί μέσα στην περιφέρεια της το σύνολο των αστυνομικών 
καθηκόντων, όπως αυτά καθορίζονται με τις διατάξεις των 
άρθρων 4,5 και 6 του Ν. 1481/1984, με την επιφύλαξη του 
άρθρου 10 του παρόντος. Σ’ αυτή τοποθετείται ως διευ¬ 
θυντής Αστυνομικός Διευθυντής ή Ταξίαρχος και ο αναγκαίος 
αριθμός υποδιευθυντών που φέρουν βαθμό Αστυνομικού 
Υποδιευθυντή ή Αστυνομικού Διευθυντή. 

2. Στην Γ .Α.Κ.Α. συγκροτείται Γραμματεία, η στελέ- 
χωση και η αποστολή της οποίας είναι ίδια με εκείνες του 
άρθρου 14 παρ. 4 του παρόντος. Ως προϊστάμενος της 
Γραμματείας τοποθετείται κατώτερος αξιωματικός. 

^ 3. Στον Αερολιμένα του Ελληνικού τα ήδη λειτουργούντα 
ΚΗ , Αστυνομικό Τμήμα Τάξης και Αστυνομικό Τμήμα 
Ασφαλείας μετονομάζονται, αντίστοιχα, σε Αστυνομικό 
Τμήμα Αερολιμένα Αθηνών και Τμήμα Ασφάλειας Αερολι¬ 
μένα Αθηνών. Συνιστάται επίσης και λειτουργεί και Τμήμα 
Τροχαίας Αερολιμένα Αθηνών. 

4. Τα Ιμήματα της προηγούμενης παραγράφου υπάγον¬ 
ται απευθείας στην Υ.Α.Κ.Α. ο διευθυντής της οποίας συν¬ 
τάσσει τις εκθέσεις ικανότητας των διοικητών τους και των 
υποδιευθυντών του και γνωματεύει σε εκείνες που συντάσ¬ 
σουν οι προαναφερόμενοι. 

5. Οι τοποθετήσεις και μεταθέσεις του προσωπικού στα 
Τμήματα της ανωτέρω Υπηρεσίας γίνονται με διαταγή του 
διευθυντή της Υ.Α.Κ.Α. 

6. Αστυνομικές δυνάμεις άλλων Διευθύνσεων που διατί¬ 
θενται για ενίσχυση της Υ.Α.Κ.Α., μόνιμα ή προσωρινά, 
τελούν υπό τις διαταγές του διευθυντή αυτής. 

Αρθρο 17. 

Αστυνομικά Τμήματα και Αστυνομικοί Σταθμοί 
Διευθύνσεων Αστυνομίας. 

1. Τα Αστυνομικά Τμήματα των Διευθύνσεων Αστυ¬ 
νομίας διαρθρώνονται εσωτερικά στα ακόλουθα Γραφεία : 

α) Γραμματείας. 

β) Γενικής Αστυνόμευσης. 

γ) Πολιτικής Άμυνας. 

δ) Αγροτικής Ασφάλειας. 

ε) Ασφαλείας, μόνο σε Αστυνομικά Τμήματα η περιοχή 
των οποίων δεν καλύπτεται χωρογραφικά από Τμτμα 
Ασφάλειας. 

2. Τα Αστυνομικά Τμήματα Τάξης, που λειτουργούν 
στην περιοχή του νομού Αττικής, μετονομάζονται σε 
Αστυνομικά Τμήματα και συνεχίζουν να λειτουργούν εκεί 
που λειτουργούσαν, σύμφωνα με τις διατάξεις της παρα¬ 
γράφου 2 του άρθρου 96 του Π.Δ. 582/84. 

3. Οι αρμοδιότητες του Γραφείου Γραμματείας είναι 
εκείνες που ορίζονται από τις διατάξεις της παραγράφου 6 
του άρθρου 77 του Π.Δ. 582/1984, για το αντίστοιχο 
Γραφείο Διοικητικής Υποστήριξης του Αστυνομικού Τμή¬ 
ματος Τάξης. 

4. Οι αρμοδιότητες του Γραφείου Γενικής Αστυνό¬ 
μευσης, Πολιτικής Άμυνας και Αγροτικής Ασφάλειας 
είναι οι οριζόμενες από τις διατάξεις των παραγράφων 
2, 3 και 4 του άρθρου 77 του Π.Δ. 582/84 για τα αντί¬ 
στοιχα Γραφεία των Αστυνομικών Τμημάτων Τάξης. 

5. Στο Γραφείο Γενικής Αστυνόμευσης περιέρχονται 
και τα καθήκοντα που προσδιορίζονται από τις διατάξεις 
της παραγράφου 5 του άρθρου 77 του Π.Δ. 582/84. Το 
ίδιο Γραφείο, προκειμένου για Αστυνομικά Τμήματα, στις 
περιοχές των οποίων δεν εκτείνεται η τοπική αρμοδιότητα 
Τμημάτων Τροχαίας και Αγορανομίας, ασκεί τις αρμο¬ 
διότητες των Υπηρεσιών αυτών, σύμφωνα με τα οριζό¬ 
μενα στις διατάξεις των άρθρων 76 και 87 παρ. 4 του 
Π.Δ. 582/84. 

6. Οι αρμοδιότητες του Γραφείου Ασφάλειας είναι οι 
ίδιες με εκείνες των αντίστοιχων Γραφείων των εκτός 
της έδρας των νομών Αστυνομικών Τμημάτων Τάξης, 
όπως αυτές ορίζονται με τις διατάξεις της παραγράφου 4 
του άρθρου 87 του Π.Δ. 582/84. 

7. Οι Αστυνομικοί Σταθμοί τάξης, που λειτουργούν 
μέχρι σήμερα στην περιοχή του νομού Αττικής, μετονο¬ 
μάζονται σε Αστυνομικούς Σταθμούς, χωρίς να θίγεται 
περαιτέρω το καθεστώς της διοικητικής υπαγωγής τους, 
της κατά τόπο και της καθ’ ύλη αρμοδιότητάς τους και 
χωρίς να μεταβάλλεται η έδρα τους, με την εξαίρεση της 
παραγράφου 2 του άρθρου 13 του παρόντος. 

8. Οι Αστυνομικοί Σταθμοί ασκούν στην περιοή τους 
το σύνολο των αστυνομικών αρμοδιοτήτων, εφόσον η περι- 
φέρειά τους δεν καλύπτεται από την εδαφική αρμοδιότητα 
Υπηρεσιών Ασφάλειας, Αλλοδαπών, Τροχαίας και Αγο¬ 
ρανομίας. 

Άρθρο 18. 

Τμήματα Ασφάλειας. 

1. Τα Τμήματα Ασφάλειας της διεύθυνσης Ασφάλειας 
Αττικής διαρθρώνονται εσωτερικά στα ακόλουθα Γραφεία : 

α) Γραμματείας. 

β) Κρατικής Ασφάλειας. 

γ) Δημόσιας Ασφάλειας. 

2. Το Γραφείο Γραμματείας έχει τις ίδιες αρμοδιότητες 
με εκείνες του αντίστοιχου Γραφείου των Αστυνομικών 
Τμημάτων, όπως αυτές ορίζονται στην παράγραφο 3 
του άρθρου 17 του παρόντος. 

3. Το Γραφείο Κρατικής Ασφάλειας ασκεί τις αρμο¬ 
διότητες της αστυνομίας κρατικής ασφάλειας. Το Γραφείο 
Δημόσιας Ασφάλειας ασκεί τις αρμοδιότητες της αστυ¬ 


νομίας δημοσίας ασφαλείας, αναζητεί τα καταδιωκόμενα 
ατομα και εκτελεί τα εντάλματα σύλληψης και βίαιης 
προσαγωγής. 

4. Τα Αστυνομικά Τμήματα Ασφάλειας, που λειτουρ¬ 
γούν στην περιοχή του νομού Αττικής μετονομάζονται 
σε Τμήματα Ασφάλειας και συνεχίζουν να λειτουργούν 
εκεί που λειτουργούσαν, σύμφωνα με τις διατάξεις της 
παρ. 2 του άρθρου 96 του Π.Δ. 582/84. 

5. Η τοπική αρμοδιότητα των Τμημάτων Ασφάλειας 
καθορίζεται με τον πίνακα χωρογραφικής κατανομής, σύμ¬ 
φωνα με τις διατάξεις της παρ. 5 του άρθρου 8 του Ν. 
1481/84 και της παραγράφου 6 του άρθρου 11 του Ν. 
1481/84, όπως αντικαταστάθηκε με το άρθρο 1 του Ν. 
1590/1986. 

6. Τα Τμήματα Ασφάλειας, οι περιοχές των οποίων 
δεν καλύπτονται από την εδαφική αρμοδιότητα Τμημάτων 
Αλλοδαπών, ασκούν και τα από τις παραγρ. 4 και 5 του 
άρθρου 19 του παρόντος οριζόμενα καθήκοντα των Τμη¬ 
μάτων Αλλοδαπών. Τα καθήκοντα αυτά ανατίθενται στα 
γραφεία Κρατικής Ασφάλειας. 

Άρθρο 19. 

Τμή ματα Αλλοδαπών. 

1. Στην περιοχή του νομού Αττικής συνιστώνται και 
λειτουργούν τα παρακάτω Τμήματα Αλλοδαπών, που υπά¬ 
γονται στη Διεύθυνση Ασφάλειας Αττικής. 

α) Πειραιά, με έδρα τον Πειραιά. 

β) Ελευσίνας, με έδρα την Ελευσίνα. 

γ) Αμαρουσίου, με έδρα το Αμαρούσιο. 

δ) Λαυρίου, με έδρα το Λαύριο. 

ε) Γλυφάδας, με έδρα τη Γλυφάδα. 

2. Η τοπική αρμοδιότητα των Τμημάτων αυτών καθο¬ 
ρίζεται με τον πίνακα χωρογραφικής κατανομής, σύμφωνα 
με τις διατάξεις της παρ. 5 του άρθρου 8 του Ν. 1481/84 
και της παρ. 6 του άρθρου 11 του Ν. 1481/84, όπως αντι- 
καταστάθηκε με το άρθρο 1 του Ν. 1590/1986. 

3. Τα Τμήματα Αλλοδαπών διαρθρώνονται εσωτερικά 
στα ακόλουθα Γραφεία : 

α) Γραμματείας. 

β) Συντονισμού και Διοικητικών Μέτρων. 

γ) Ελέγχου Διαβατηρίων και Συναλλάγματος. 

4. Το Γραφείο Γραμματείας έχει τα ίδια καθήκοντα 
με εκείνα του αντίστοιχου Γραφείου των Αστυνομικών 
Τμημάτων, όπως ορίζονται στην παρ. 3 του άρθρου 17 
του παρόντος. 

5. Το Γραφείο Συντονισμού και διοικητικών Μέτρων 
παρακολουθεί τις δραστηριότητες των αλλοδαπών στην 
περιοχή του Τμήματος και χειρίζεται τα θέματα διοικη¬ 
τικών πράξεων και μέτρων που αφορούν αλλοδαπούς. 

6. Το Γραφείο Ελέγχου Διαβατηρίων και Συναλλάγ¬ 
ματος λειτουργεί μόνο σε τμήματα Αλλοδαπών στην πε- 
ριοχή των οποίων βρίσκονται σημεία εισόδου και εξόδου 
από τη χώρα και είναι αρμόδιο για την παρακολούθηση 
της νόμιμης διακίνησης ημεδαπών και αλλοδαπών και την 
εφαρμογή της αναφερόμενης στην προστασία του εθνικού 
νομίσματος νομοθεσίας. 

Άρθρο 20. 

Σύσταση Τμημάτων Τροχαίας και 
Τμημάτων Οδικών Τροχαίων Ατυχημάτων. 

1. Τα από την παράγραφο 7 του άρθρου 85 του Π.Δ. 
582/1984 προβλεπόμενα Αστυνομικά Τμήματα 3 ροχαίας 
μετονομάζονται σε Τμήμ.ατα Τροχαίας και εξακολουθούν 
να λειτουργούν εκεί που μέχρι σήμερα λειτουργούσαν,^ με 
εξαίρεση τα Τμήματα Τροχαίας Χαλανδρίου και Κρωπίας, 
η έδρα των οποίων μεταφέρεται, αντίστοιχα, στην Αγία 
Παρασκευή και την Κερατέα και μετονομάζονται σε Ιμημα 
Τροχαίας Αγίας Παρασκευής και Τμήμα Γοοχαιας Κε- 
ρατέας. 

2. Στην περιοχή του Νομού Αττικής συνιστώνται και 
τα εξής Τμήματα Τροχαίας, που υπάγονται στη Διεύθυνση 
Τροχαίας Αττικής. 

α) Καισαριανής, με έδρα την Καισαριανή. 

β) Καλλιθέας, με έδρα την Καλλιθέα. 

γ) Νέας Ιωνίας, με έδρα τη Νέα Ιωνία. 

δ) Κολωνού, με έδρα την Αθήνα (περιοχή Κολωνού). 

ε) Μαλακάσας, με έδρα την Μαλακάσα. 

στ) Μεγάρων, με έδρα τα Μέγαρα. 

ζ) Κορυδαλλού, με έδρα τον Κορυδαλλό. 

3. Στις πόλεις των Αθηνών και του Πειραιά συνιστώνται 
και λειτουργούν, αντίστοιχα, από ένα ομώνυμο τμήμα 
Οδ.κών Τροχαίων Ατυχημάτων (ΤΟΤΑ), που υπάγονται 
στη Διεύθυνση Τροχαίας Αττ.κής. Το προβλεπόμενο από 
τις διατάξεις του εδαφίου β' της παραγράφου 1 του άρθρου 85 
του Π.Δ. 582/1984 Τμήμα Οδικών Τροχαίων Ατυχημάτων 
της Διεύθυνσης Τροχαίας Αττικής καταργείται. Η αρμο¬ 
διότητα του ΤΟΤΑ Αθηνών εκτείνεται στην περιφέρεια 
των Τμημάτων Τροχαίας Αθηνών, Καισαριανής, Καλλι¬ 
θέας και Κολωνού, η δε εκείνη του ΤΟΤΑ Πειραιά εκτεί¬ 
νεται στην περιφέρεια των Τμημάτων Τροχαίας Πειραιά 
και Κορυδαλλού. 

4. Τα Τμήματα Τροχαίας, η περιοχή των οποίων δεν 
καλύπτεται από την τοπική αρμοδιότητα Τμημάτων Οδικών 
Τροχαίων Ατυχημάτων, διαρθρώνονται εσωτερικά στα Γρα¬ 
φεία : 

α) Γραμματείας. 
β) Τροχονομικής Αστυνόμευσης, 
γ) Οδικών Τροχαίων Ατυχημάτων. 

5. Ειδικά στα Τμήματα Τροχαίας Νέας Ιωνίας, Κηφι¬ 
σιάς, Μαλακάσας, Μεγάρων, Ελευσίνας και Αιγάλεω συνι- 
στάται και Γραφείο Τροχαίας Εθνικού Οδικού Δικτύου. 

6. Δεν συγκροτούν γραφεία οδικών τροχαίων ατυχημάτων 
τα Τμήματα Τροχαίας η περιοχή των οποίων καλύπτεται 
από την τοπική αρμοδιότητα Τ.Ο.Τ.Α. 

7. Το Γραφείο Τροχονομικής Αστυνόμευσης λαμβάνει 
όλα τα αναγκαία μέτρα για την άσκηση της αστυνομίας 
τροχαίας στην περιοχή του Τμήματος και την κατάλληλη 
ρύθμιση της κυκλοφορίας και επιπλέον μεριμνά ή προκαλεί 
την επέμβαση των αρμόδιων αρχών για τον κατάλληλο 
εξοπλισμό του οδικού δικτύου με κάθετη και οριζόντια 
σήμανση. 

8. Το Γραφείο Οδικών Τροχαίων Ατυχημάτων ενεργεί 
τις προανακρίσεις για τα οδικά τροχαία ατυχήματα στην 
περιοχή του Τμήματος, καθώς και για κάθε ατύχημα στο 
οποίο εμπλέκονται αυτοκινούμενα οχήματα, ανεξάρτητα από 
τον τόπο ή τρόπο κίνησής τους. 

9. Τα Τμήματα Οδικών Τροχαίων Ατυχημάτων διαρ¬ 
θρώνονται εσωτερικά σε : 

α) Γραφείο Γραμματείας. 

β) Γραφείο Οδικών Τροχαίων Ατυχημάτων, η αποστολή 
του οποίου είναι η οριζόμενη με τις διατάξεις της παρα¬ 
γράφου 8 του παρόντος άρθρου. 

10. Οι διατάξεις της παραγρ. 3 του άρθρου 17 του 
παρόντος έχουν ανάλογη ισχύ για τη Γραμματεία των Τμη¬ 
μάτων Τροχαίας και των Τμημάτων Οδικών Τροχαίων 
Ατυχημάτων. 

Άρθρο 21. 

Τμήματα Αγορανομίας. 

1. Τα αναφερόμενα στην παράγραφο 8 του άρθρου 76 
του Π.Δ. 582/1984 Αστυνομικά Τμήματα Αγορανομίας 
μετονομάζονται σε Τμήματα Αγορανομίας και συνεχίζουν 
να λειτουργούν, σύμφωνα με τις διατάξεις του ιδίου άρθρου, 
στις περιοχές που μέχρι σήμερα λειτουργούσαν, με εξαίρεση 
το Τμήμα Αγορανομίας που λειτουργεί στην περιοχή Κρω- 
πίας, η έδρα του οποίου μεταφέρεται στην Αγία Παρασκευή 
και μετονομάζεται σε Τμήμα Αγορανομίας Αγίας Παρα¬ 
σκευής. 


2. Τα Τμήματα Αγορανομίας διαρθρώνονται εσωτερικά 
στα Γραφεία των εδαφ. α', β' και γ' της παραγρ. 5 του 
άρθρου 76 του Π.Δ. 582/1984, τα οποία έχουν αντίστοιχα 
τις αρμοδιότητες που διαλαμβάνονται στην παράγρ. 6 του 
προαναφερόμενου άρθρου και στο Γραφείο Γραμματείας 
που έχει τις αρμοδιότητες της παραγρ. 3 του άρθρου 17 
του παρόντος. 

Άρθρο 22. 

Υπασπιστές διευθυντών Υπηρεσιών. 

1. Στη Γενική Αστυνομική Διεύθυνση Αττικής, στις 
Διευθύνσεις αυτής και στην Υ.Α.Κ.Α. τοποθετούνται κατώ¬ 
τεροι αξιωματικοί που φέρουν τον τίτλο του υπασπιστή. 

2. Ο ανώτερος ή αρχαιότερος απ’ αυτούς έχει αρμοδιότητα 
και δικαιοδοσία διοικητή Αστυνομικού Τμήματος, ως προς 
τους λοιπούς αξιωματικούς και το τυχόν άλλο υπό τις δια¬ 
ταγές του αστυνομικό και πολιτικό προσωπικό. 

3. Οι υπασπιστές εξασφαλίζουν την επικοινωνία του 
διευθυντή με Αρχές, Υπηρεσίες και πολίτες και εκτελούν 
κάθε άλλη υπηρεσία που τους ανατίθεται από αυτόν. 

Άρθρο 23. 

Αντιστοιχία Υπηρεσιών. 

1. Οι Διευθύνσεις της Γενικής Αστυνομικής Διεύθυνσης 
Αττικής είναι μεταξύ τους και προς τις Αστυνομικές Διευ¬ 
θύνσεις νομών ισότιμες. Επίσης ισότιμες είναι μεταξύ τους 
οι Υποδιευθύνσεις Αστυνομίας, Ασφάλειας, η Υποδιεύθυνση 
Μεταγωγών - Δικαστηρίων Αθηνών και η Υπηρεσία Αστυ¬ 
νόμευσης Κρατικού Αερολιμένα Αθηνών. 

2. Τα Αστυνομικά Τμήματα, τα Τμήματα Ασφάλειας, 
Τροχαίας, Οδικών Τροχαίων Ατυχημάτων, Αλλοδαπών, 
Αγορανομίας και Μεταγωγών - Δικαστηρίων είναι μεταξύ 
τους ισότιμα. 

Άρθρο 24. 

Έκδοση Αστυνομικών Διατάξεων. 

1. Οι διευθυντές των Διευθύνσεων της Γενικής Αστυνομι¬ 
κής Διεύθυνσης Αττικής εκδίδουν τις από την παράγραφο 
3 του άρθρου 12 του Ν. 1481/1984 προβλεπόμενες Αστυνο¬ 
μικές Διατάξεις ανάλογα με τον τόπο και την καθ’ ύλη 
αρμοδιότητά τους. 

2. Στην επιτροπή του άρθρου 12 παράγραφο 8 του Ν. 
1481/1984 του νομού Αττικής μετέχει από μέρους της 
Αστυνομίας ο κατά τόπο αρμόδιος διευθυντής της Διεύθυν¬ 
σης Αστυνομίας. 

Άρθρο 25. 

Βαθμοί - Τίτλοι διοικούντων. 

1. Ο προϊστάμενος της Γ.Α.Δ.Α. φέρει τον τίτλο του 
Γενικού Αστυνομικού Διευθυντή και είναι Υποστράτηγος. 

2. Οι προϊστάμενοι των Διευθύνσεων της Γ.Α.Δ.Α. φέ¬ 
ρουν τον τίτλο του διευθυντή και είναι Ταξίαρχοι ή Αστυνο¬ 
μικοί Διευθυντές. 

3. Οι προϊστάμενοι των Υποδιευθύνσεων Αστυνομίας και 
των λοιπών Υπηρεσιών που είναι ισότιμες με αυτές είναι 
Αστυνομικοί Διευθυντές ή Αστυνομικοί Υποδιευθυντές και 
φέρουν τον τίτλο του διευθυντή, με εξαίρεση τον διευθυντή 
Ρ15 Ϊ-Α.Κ.Α. που είναι Ταξίαρχος ή Αστυνομικός Διευ¬ 
θυντής. 

4. Οι προϊστάμενοι των Αστυνομικών Τμημάτων και 
των Υπηρεσιών που είναι ισότιμες με αυτά είναι κατώτεροι 
αξιωματικοί ή Αστυνόμοι Α' ή Αστυνομικοί Υποδιευθυντές 
και φέρουν τον τίτλο του διοικητή. Ο διοικητής του Αστυνο¬ 
μικού Σταθμού που λειτουργεί στον Αερολιμένα Αθηνών 
μπορεί να είναι κατώτερος αξιωματικός ή Αστυνόμος Α'. 

5. Οι Υποδιευθύνσεις και τα Τμήματα που προβλέπονται 
από την εσωτερική διάρθρωση των Υπηρεσιών της Γ.Α. 
Δ.Α. είναι ισότιμα προς την Υποδιεύθυνση Αστυνομίας και 
τα Αστυνομικά Τμήματα αντίστοιχα. Οι επικεφαλής αξιω- 

μοιχοί των Υπηρεσιών τούτων φέρουν τον τίτλο 
προϊστάμενου και τμηματάρχη αντίστο-χα 
6. Στις Διευθύνσεις της Γ.Α.Δ.Α. τοποθετείται ανάλογος 
αριθμός υποδιευθυντών που έχουν τις αρμοδιότητες που 
προβλεπονται στο άρθρο ο του παρόντος. 


ΕΟΗΜΕΒΣ ΤΗΣ ΚΥΒεΡΝΗΣεΟΣ (ΤΕΥΧΟΣ ΠΡΒΤΟ) 


52 : 


δ-ατανέ -η Γ μ α ; ωτερ ° Αστυνομικό προσωπικό αε 
χ' . / η ι0υ Γ ; νικου Αστυνομικού Διευθυντού Αττικής ο¬ 
δέ Αξιωματικοί και το πολιτικό προσωπικό κατά τις ϋο-- 
στάμενες διατάξεις. Η ^ υ< ?’· 


Άρθρο 26. 

Υπηρεσία Ασφάλειας Προέδρου της Δημοκρατίας. 

Ο προϊστάμενος της Υπηρεσίας Ασφάλειας Προέδρου 
Δημοκρατίας, που προβλεπεται από το άρθρο 13, παράγραφο 
4, εδάφιο α του Π.Δ ο82/1984, είναι Αστυνομικός Διευ¬ 
θυντής η Ταξιαρχος ή Υποστράτηγος. 

Άρθρο 27. 

Τοποθέτηση προσωπικού. 

Κατα .ην πρώτη εφαρμογή του παρόντος : 

1. Το προσωπικό, που υπηρετεί σε Υπηρεσίες της Γ Λ 
Δ.Α. οι οποίες προάγονται οργανωτικά, λογίζεται ως τοπο- 
ϋετημενο στις Υπηρεσίες αυτές. 

2. Το προσωπικό των υπηρεσιών που υπάγονται στις 
υπηρεσίες που αναδιοργανώνονται θεωρείται τοποθετημένο 
στις υπηρεσίες που ήδη υπηρετεί, με τη νέα ονομασία και 
υπαγωγή τους. 




Ρύθμιση λεπτομερειών. 

Λεπτομέρειες και θέματα δευτερεύουσας σημασίας που 
ΓυθΜΤ^ 0 ^ * ατ * α Άν εφαρμογή του παρόντος διατάγματος 
νομέ ™ με Τ5ίγή Λ?χγ > γ0ύ τγ ί ς Ελληνικής Αστυ- 

Άρθρο 29. 

Καταργούμενες και τελικές διατάξεις. 

_ Κ »' κ Ργώται κάθε διάταξη, γενική ή ειδική, που αντίκει- 
>αι^στις οιαταξεις του παρόντος. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 9 Απριλίου 1987. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


3. Το προσωπικό των υπηρεσιών που με την αναδιοργά- 
νιοση παυουν να υφίστανται κατανέμεται σε υπηρεσίες της 


Ο ΥΠΟΥΡΓΟΙ ΔΗΜΟΣΙΑΣ ΤΑΞΗΣ 

ΑΝΤΠΝΗΧ ΔΡΟΕΟΓΙΑΝΝΗΧ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






